Diari Oficial de la Generalitat Valenciana


Sumari del DOGV 8467, del 18-01-2019 (2019/357)

RESOLUCIÓ de 28 de desembre de 2018, de la Direcció General d'Habitatge, Rehabilitació i Regeneració Urbana, per a la concessió d'ajudes al lloguer d'habitatge, com a conseqüència de l'estimació de recursos de reposició, en relació amb l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge, i la Resolució de 25 d'abril de 2017, per la qual es convoquen aquestes ajudes per a l'exercici 2017. Ajudes finançades pel Ministeri de Foment.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8467

Data del DOGV
:   18-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/357


Data del document
:   28-12-2018

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 28 de desembre de 2018, de la Direcció General d'Habitatge, Rehabilitació i Regeneració Urbana, per a la concessió d'ajudes al lloguer d'habitatge, com a conseqüència de l'estimació de recursos de reposició, en relació amb l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge, i la Resolució de 25 d'abril de 2017, per la qual es convoquen aquestes ajudes per a l'exercici 2017. Ajudes finançades pel Ministeri de Foment. [2019/357]  
  
Vistos els antecedents que consten en la Direcció General d'Habitatge, Rehabilitació i Regeneració Urbana, resulten els següents  
  
Antecedents de fet  
1. Per l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, s'aproven les bases reguladores del Programa d'ajudes al lloguer d'habitatge.  
2. Per la Resolució de 25 d'abril de 2017, de la Conselleria d'Habitatge, Obres Públiques i Vertebració del Territori, es convoquen per a l'exercici 2017 les ajudes del Programa d'ajudes al lloguer d'habitatge.  
  
3. Per la Resolució de 16 de novembre de 2017, de la directora general d'Habitatge, Rehabilitació i Regeneració Urbana (DOGV 8177, 24.11.2017), es concedeixen ajudes al lloguer d'habitatge a 5.624 beneficiaris, per un import total de 7.999.465,35 euros, es deneguen 7.286 sol·licituds per esgotament del crèdit pressupostari i 5.936 per incompliment dels requisits establits en les bases de la convocatòria.  
  
4. Per Resolució de 28 de desembre de 2017, de la directora general d'Habitatge, Rehabilitació i Regeneració Urbana (DOGV 8209, 10.01.2018), i en haver sigut la línia pressupostària incrementada, com a conseqüència de la generació de crèdit realitzada per la Conselleria d'Hisenda i Model Econòmic, es dota de major finançament a les ajudes de lloguer, a causa dels ingressos finalistes rebuts del Ministeri de Foment. Per tot això, es concedeixen noves ajudes al lloguer d'habitatge, per un import total de 9.814.705,61 euros, a 6.802 beneficiaris que constaven en la Resolució d'ajudes de 16 de novembre de 2017 com a denegats per esgotament de pressupost.  
Així mateix, la resolució esmentada denegava sol·licituds a persones i unitats de convivència que no estaven al corrent amb l'Agència Tributària, amb la Conselleria d'Hisenda i Model Econòmic i/o la Tresoreria General de la Seguretat Social.  
5. Contra la Resolució de 16 de novembre de 2017 i la Resolució de 28 de desembre de 2017, de la Direcció General d'Habitatge, Rehabilitació i Regeneració Urbana, es van interposar recursos potestatius de reposició. Una vegada resolts els recursos interposats desestimant o estimant si escau, s'ha reiniciat la instrucció dels expedients amb recurs estimat per a baremar de nou la seua puntuació.  
6. Reunit l'òrgan col·legiat integrat pel subdirector general d'Habitatge i Regeneració Urbana, la cap del Servei de Planificació Econòmica i Regeneració Urbana, la cap del Servei de Coordinació i Funció Social de l'Habitatge, els caps dels serveis territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, segons el que es preveu en la base deu de l'annex I de l'ordre referida, i la Resolució de 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències de cap del servei territorial a la directora territorial de Castelló, a fi de revisar la documentació de les sol·licituds el recurs de reposició de les quals ha sigut estimat i de baremar de nou aquestes sol·licituds seguint els criteris d'adjudicació de les ajudes que es financen pel Ministeri de Foment en el marc de la pròrroga del Pla estatal 2013-2016, es procedeix a determinar en l'acta de la reunió la llista dels sol·licitants que poden resultar beneficiaris de les ajudes per resolució de recursos de reposició estimats.  
  
Fonaments de dret  
És competent per a resoldre el director general d'Habitatge, Rehabilitació i Regeneració Urbana, d'acord amb el que s'estableix en la base deu de l'annex I de l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases que regulen el Programa d'ajudes al lloguer d'habitatge, i l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
  
Vista l'acta de la reunió de l'òrgan col·legiat de 26 de desembre de 2018 i la Proposta de resolució de 26 de desembre de 2018, resolc:  
  
  
Únic  
Concedir a càrrec del pressupost romanent, aplicació pressupostària 12.27.83.593.62, línia S0304000, «Pla d'habitatge 05-08 i 09-12», del capítol VII, als beneficiaris que es detallen a continuació, un import total de 215.233,25 euros, per estimació de recursos de reposició, una vegada aplicats els criteris d'adjudicació i comprovat el compliment dels requisits i de les seues obligacions fiscals, tributàries i amb la seguretat social.  
Es detalla a continuació la llista de beneficiaris que es proposa per a l'adjudicació de l'ajuda sol·licitada, així com l'import de l'ajuda concedida, amb el detall de l'ajuda total o bé, ajuda complementària per a aquells casos que s'estima un import major al reconegut prèviament per les resolucions de 16 de novembre i 28 de desembre de 2017.  
  
De conformitat amb el que s'estableix en les bases de la convocatòria per a l'abonament de la subvenció, la part beneficiària haurà d'aportar la justificació bancària del pagament del lloguer en el termini de 10 dies a partir de l'endemà de la notificació de la resolució, així mateix haurà d'assumir la resta d'obligacions i responsabilitats assenyalades en les bases regulades per l'Ordre 5/2017, d'11 d'abril, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge, i aportar per a això la documentació que fora requerida.  
Així mateix, d'acord amb el que es disposa en la base catorze, la Generalitat podrà comprovar, pels mitjans que considere més adequats, el compliment de les obligacions inherents a l'atorgament de les ajudes. L'incompliment d'aquestes obligacions o la comprovació de la falsedat de les dades aportades a l'expedient donaran lloc al reintegrament de les ajudes concedides i a la devolució de les quanties atorgades, que reportaran els corresponents interessos de demora.  
  
Contra la present resolució, que posa fi a la via administrativa, es pot interposar, potestativament, recurs de reposició davant la consellera d'Habitatge, Obres Públiques i Vertebració del Territori, en el termini d'un mes comptador des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament recurs contenciós administratiu davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
  
València, 28 de desembre de 2018. El director general d'Habitatge, Rehabilitació i Regeneració Urbana: Rafael Francisco Briet Seguí.